Hyasinthien hymy
Hyasinthien hymy
 on kauneuden lymy,
 ruma, raaka kun uhkaa,
 sanat Sapfon on tuhkaa.

 Näät kulje kuin kulo
 ei kauneus, ei sulo,
 Ismenen ei impeys,
 Lean lempeys, ei hempeys.

 Vaan kuin kukanhuulen
 Violan on vienous,
 kuin perhon ja tuulen
 chérubinin on hienous.

 Mirandan on aamu
 kuin aurinkoliljain,
 Regiinan on haamu
 kuin kuun yli viljain.

 Kuin ulpujen aave
 hius Sigridin häilyy,
 kuin sankarihaave
 Ofelia säilyy.

 Hyasinthien hymy
 on kauneuden lymy,
 ruma, raaka kun uhkaa,
 sanat Sapfon on tuhkaa.

 Se etsiä, näyttää,
 elo tuoksuilla täyttää,
 näin uhmata yötä
 tosi taiteen on työtä.